ב-23 במאי 2017 מועדון הכדורגל הספרדי ריאל מדריד סיכם על העברתו של ויניסיוס לשורותיו לאחר יום הולדתו ה-18 ב-12 ביולי 2018 (גיל 18 הוא הגיל המינימלי להעברה בינלאומית). ויניסיוס עבר תמורת סכום של 46 מיליון אירו, שהיה באותה עת, המכירה השנייה היקרה ביותר של שחקן בהיסטוריה של הכדורגל הברזילאי (שני להעברת ניימאר בלבד), הסכום הגדול ביותר שקיבל המועדון הברזילאי להעברה (ניימאר עלה לברצלונה 86 מיליון יורו, אך סנטוס קיבל רק 17 מיליון), והסכום הגבוה ביותר ששולם אי פעם על ידי מועדון כדורגל לשחקן מתחת לגיל 19.
ב-20 ביולי 2018 ריאל מדריד הציגה רשמית את ויניסיוס כשחקן ריאל מדריד והוא קיבל את המספר 28. ויניסיוס הופיע לראשונה ב־29 בספטמבר 2018, כשהוא מחליף את כרים בנזמה בדקה ה-88 במשחק שהסתיים בתוצאה 0–0 נגד אתלטיקו מדריד, וכך הפך לשחקן הבכיר הראשון במדריד שנולד לאחר תום המילניום. ב-31 באוקטובר ויניסיוס פתח בהרכב לראשונה במשחק גביע המלך הספרדי בניצחון 4–0 על מלייה מהליגה השלישית בספרד. במשחק הוא תרם שני בישולים, והוכתר על ידי מארקה כאיש המשחק. הוא הבקיע את שערו הראשון ב-3 בנובמבר לאחר שנכנס כחילוף בניצחון 2–0 נגד ריאל ויאדוליד.
ב-12 במאי 2022 כבש שלושער נגד לבאנטה. הייתה זו עונת הפריצה של ויניסיוס, הוא כבש 17 שערים בליגה והוסיף 10 שערים, בנוסף ל-6 בישולים בליגת האלופות. בגמר ליגת האלופות 2022 כבש את שער הניצחון בניצחון קבוצתו 1-0 על ליברפול, ועזר לקבוצה לזכות בתואר בפעם ה-14 בתולדותיה.
נבחרת לאומית.
ב-30 באוקטובר 2015 ויניסיוס ז'וניור זומן לנבחרת ברזיל עד גיל 15 על ידי המאמן גילהרהמה דלה דה לאליפות דרום אמריקה עד גיל 15. ויניסיוס הוביל את ברזיל לזכייה בטורניר, כשהוא מבקיע שישה שערים.
ב-24 ביוני 2016 ויניסיוס נקרא למשחק ידידותי נגד צ'ילה, הוא הבקיע שני שערים והוסיף שני בישולים בניצחון 4–2.
בחודש מרץ 2017 ויניסיוס ערך את הופעת הבכורה שלו עם שער בנבחרת ברזיל עד גיל 17 במסגרת אליפות דרום אמריקה עד גיל 17 נגד צ'ילה. בשלב האחרון, הוא הבקיע שני שערים בניצחון 3–0 על אקוודור ושני שערים בניצחון 3–0 על קולומביה. לאחר זכייתה של ברזיל באליפות דרום אמריקה מתחת לגיל 17, נבחר ויניסיוס ז'וניור לשחקן הטוב ביותר בטורניר וסיים כמלך השערים, עם שבעה.
ב-28 בפברואר 2019 ויניסיוס ז'וניור זומן לראשונה לסגל נבחרת ברזיל במסגרת משחקי ידידות מול פנמה וצ'כיה, אך ויניסיוס נפצע במהלך המשחק מול אייאקס בשמינית גמר ליגת האלופות ולכן לא נכלל בסגל נבחרת ברזיל למשחקי הידידות.
ב-11 בספטמבר 2019 ערך ויניסיוס את הופעת הבכורה שלו במדי נבחרת ברזיל, בהפסד 0–1 לנבחרת פרו.
בומבינו (מוזיקאי)
אייבורי מחשבים
אייבורי מחשבים בע"מ היא רשת חנויות ישראלית אשר עוסקת במכירת מחשבים, טלפונים סלולריים, מצלמות דיגיטליות ומכשירים דיגיטליים שונים. הרשת נוסדה ב-1991 על ידי השותפים אייל דרוקמן ושי חגי. נכון לשנת 2021, מונה הרשת 30 סניפים.
בנוסף למחשבים וציוד נלווה, מוכרת הרשת מכשירים אלקטרוניים, כגון נגני MP3, מצלמות דיגיטליות, קונסולות משחקים וכדומה. בחלק מהסניפים ישנן מעבדות מחשבים כך שהרשת גם נותנת שירות מעבדתי.
בשנת 2011 נמכרה השליטה על החברה (51% מהמניות) תמורת כ-49 מיליון שקל לחברת פי. איי. אייץ בבעלותו של יולי עופר.
הערות שוליים.
רותי לוי - ההקלטות חשפו קרטל? "תעלו מחירים - או שלא יהיה ביזנס" 21 Jan 2020
חוקי אשור התיכונה
הנוקמים 4
פינסק (מחוז משנה)
מחוז משנה פינסק (בבלארוסית: Пінскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר פינסק.
דמוגרפיה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה פינסק 51,997 בני אדם. ההרכב האתני של האוכלוסייה במחוז היה: 92.2% בלארוסים, 2.6% אוקראינים 2.6% רוסים ו-1.6% פולנים. שפות הדיבור הנפוצות: בלארוסית (70.7%) ורוסית (26.0%).
פרוז'ני (מחוז משנה)
מחוז משנה פרוז'ני (בבלארוסית: Пружанскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר פרוז'ני.
דמוגרפיה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה פרוז'ני 52,511 בני אדם. ההרכב האתני של האוכלוסייה במחוז היה: 87.5% בלארוסים, 6.4% רוסים, 3.4% אוקראינים ו-1.9% פולנים. שפות הדיבור הנפוצות: בלארוסית (65.4%) ורוסית (31.7%).
סטולין (מחוז משנה)
מחוז משנה סטולין (בבלארוסית: Столінскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר סטולין.
דמוגרפיה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה סטולין 80,695 בני אדם. ההרכב האתני של האוכלוסייה במחוז היה: 97.3% בלארוסים, 1.2% רוסים, ו-0.9% אוקראינים. שפות הדיבור הנפוצות: בלארוסית (83.2%) ורוסית (14.7%).
ז'אבינקה (מחוז משנה)
מחוז משנה ז'אבינקה (בבלארוסית: Жáбінкаўскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר ז'אבינקה.
דמוגרפיה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה ז'אבינקה 24,469 בני אדם. ההרכב האתני של האוכלוסייה במחוז היה: 88.6% בלארוסים, 5.5% רוסים, 4.3% אוקראינים ו-1.0 פולנים. שפות הדיבור הנפוצות: בלארוסית (53.2%) ורוסית (43.6%).
אקציאברסקי (מחוז משנה)
מחוז משנה אקציאברסקי (בבלארוסית: Жáбінкаўскі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר אקציאברסקי.
דמוגרפיה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה אקציאברסקי 15,989 בני אדם. ההרכב האתני של האוכלוסייה במחוז היה: 95.1% בלארוסים, 2.8% רוסים, ו-1.0% אוקראינים. שפות הדיבור הנפוצות: בלארוסית (90.8%) ורוסית (7.6%).
אויאמה
אויאמה (ביפנית: 小山市) היא עיר במחוז טוצ'יגי שביפן. אויאמה היא העיר השנייה בגודל אוכלוסייתה במחוז טוצ'יגי ונכון לשנת 2015 מנתה אוכלוסיית העיר 165,852 תושבים.
היסטוריה.
במהלך תקופת אדו, הייתה אויאמה עיירת דואר (נקרא ביפנית ), עיירה בה מטיילים יכלו לנוח במהלך מסעותיהם ברחבי המדינה. ב-1 באפריל 1889, כחלק מהיווסדות מערכת העיריות, הוקמה אויאמה כעיירה. ב-31 במרץ 1954 אוחדה אויאמה עם הכפר הסמוך אוטאני והועלתה לסטטוס של עיר. בשנות ה-60 סופחו אל אויאמה העיירות הקטנות ממאדה, מיטה וקואקינו. כיום שטחה הכולל של העיר הוא 171.76 קמ"ר.
דמוגרפיה וגאוגרפיה.
אויאמה היא העיר השנייה בגודל אוכלוסייתה במחוז טוצ'יגי. נכון לשנת 2015 מנתה אוכלוסיית העיר 165,852 תושבים וצפיפות האוכלוסייה בעיר הייתה 966 נפש לקמ"ר.
שטחה הכולל של אויאמה הוא 171.76 קמ"ר והיא נמצאת בדרום מחוז טוצ'יגי. במכרז העיר זורם הנהר ווטאראסה (Watarase).
ערים תאומות.
אויאמה מקיימת קשרים עם 4 ערים תאומות:
ברגין (מחוז משנה)
מחוז משנה ברגין (בבלארוסית: Брагінскі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר ברגין.
דמוגרפיה.
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה ברגין 14,211 בני אדם. ההרכב האתני של האוכלוסייה במחוז היה: 91.84% בלארוסים, 4.3% רוסים, ו-3.07% אוקראינים. שפות הדיבור הנפוצות: בלארוסית (85.64%) ורוסית (12.23%).
הדרור
הדרור (באנגלית: The Sparrow) הוא רומן הבכורה של מרי דוריה ראסל, אשר יצא בשנת 1996. הספר זכה בפרסים מרובים למדע בדיוני, ביניהם פרס ארתור סי. קלארק, פרס ג'יימס טיפטרי ג'וניור, פרס קורד-לאסוויץ-פרייס, ופרס האיגוד הבריטי למדע בדיוני.
עלילה.
בשנת 2019, האנושות מגלה הוכחות לקיומם של חיים מחוץ לכדור הארץ, כאשר עמדת האזנה בפוארטו ריקו קולטת שידור של שירה מופלאה מפלנטה שלימים ידועה בשם ראחאט. בעוד מדינות העולם מתווכחות באומות המאוחדות במשך שנים כיצד להגיב לגילוי, ואיך לנהל סנריו של מגע ראשון, החברה הישועית מארגנת בשקט משלחת מדעית משלה. מה שהישועים מגלים הוא מעבר להבנתם, ומעורר בהם את השאלה הקיומית "מה משמעות הדבר להיות אנושי". התוצאות הרות האסון של המשלחת - אשר על כל צעד ושעל פעלה באופן המוסרי ביותר שיכלה - מעוררות גם הן שאלות מוסריות שורשיות.
ביקורת.
ננסי פרל, מבקרת בכתב העת "Library Journal", טענה שהספר סווג בטעות כמדע בדיוני, כי הוא באמת "רומן פילוסופי על טבע הטוב והרע, ומה קורה כאשר אדם מנסה לעשות את הדבר הנכון מהסיבות הנכונות ובסופו שם דבר גורם לנזק בל ישוער".
בכתב העת הקתולי, "Commonweal", כתב פול קיו קיין שראסל עשתה מחקר מדוקדק על ההיסטוריה של המיסיונים הישועיים ועל רוחניות ישועית. הוא מוסיף, "ראסל, בעדינות, מעלה חששות לגבי הדרכים שבהן תרבויות מתוחכמות מספרות לעצמן סיפורי כיסוי כדי להצדיק את הפעולות שלהן אשר גובות מחיר נורא מאחרים".
הביקורת ב-Kirkus Reviews קראה ל"הדרור" "ספר ביכורים מבריק", והסופרת קולין מקאלוג כתבה בביקורתה בניו יורק טיימס שזוהי "יצירת סיפורת מעוררת, מרתקת ומוסרית".
עיבודים.
במרץ 2006 הוכרז כי האחים וורנר רכשו את הזכויות לספר, עבור חברת ההפקה של בראד פיט, ושפיט עצמו ישחק את התפקיד של סנדוז, והתסריטאי מייקל סייצמן יעבד את הרומן לסרט.
מאז, מרי ראסל ביטלה את כל הזכויות הקולנועיות, מתוך אמונה כי הוליווד לא תוכל לעשות סרט שנאמן לספר. היא כתבה בעצמה תסריט, יחד עם העוזרת שלה קרן הול, אבל הבינה שיש אך סיכוי קטן שהתסריט שלה יופק.